**Elsa Lanchesterová** (\* 28. október 1902, Londýn, Spojené kráľovstvo  – † 26. december 1986, Los Angeles, Kalifornia, USA) bola anglická herečka s dlhoročnou kariérou v divadle, filme a televízii.

Detstvo a mladosť
-----------------

Jej matka bola anglická feministka, socialistka a sufražetka Edith Lanchester a otec James Sullivan. Lanchesterová mala staršieho brata Walda.

Lanchesterová študovala v Paríži u Isadory Duncan. Keď bolo jej štúdium prerušené z dôvodu prvej svetovej vojny, vrátila sa späť do Veľkej Británie. Po prvej svetovej vojne založila Lanchesterová Detské divadlo a neskôr sa jej podarilo založiť kabaret.

Kariéra
-------

Jej úspechy v kabarete viedli k tomu, že získala niekoľko divadelných ponúk. Jej prvá divadelná rola bola v inscenácii *Mr. Prohack*. Objavila sa v niekoľkých britských filmoch v menších úlohách. V rokoch 1935 sa objavila vo filmoch ako *David Copperfield* a *Naughty Marietta*. V rovnakom roku bola obsadená do jej najznámejšej roly, vo filme *Frankensteinova nevesta*.

V roku 1941 hrala vo filme *Ladies in Retirent*. Jej hereckým manželom vo filme, bol Charles Laughton, s ktorým tvorila manželský pár aj v skutočnosti. V roku 1944 sa objavila v dramatickom filme *Passport to Destiny*, s tematikou druhej svetovej vojny. V roku 1947 si zahrala jednu z vedľajších úloh vo filme *The Bishop's Wife*. S herečkou Lorettou Young sa stretla aj v roku 1949, pri natáčaní filmu *Come to the Stable*, kde za svoj herecký výkon bola Lanchesterová nominovaná na Academy Awards. Menšiu rolu získala aj vo filme *Frenchie* z roku 1950, kde stávrnila cestovateľskú spoločníčku Shelley Winters.

Začiatkom 50. rokoch účinkovala tiež v niekoľkých divadelných predstaveniach v divadle Turnabout, v Hollywoode. V roku 1957 bola obsadená do vedľajšej úlohy vo filme *Witness for the Prosecution*, po boku svojho manžela Charlesa Laughtona či Marlene Dietrich. Spolu s Laughtonom získala nomináciu na Academy Awards ale ani jeden nevyhral. Za to, Lanchesterová získala ocenenie Zlatý glóbus, v kategórií Najlepšia herečka vo vedľajšej úlohe. O rok neskôr stvárnila čarodejnicu vo filme *Bell, Book and Candle*. Jej hereckými kolegami vo filme bol James Stewart, Jack Lemmon či Kim Novak. Dej filmu je založený podľa divadelnej hry Johna Van Drutera.

Objavila sa tiež vo filmoch ako *Mary Poppins* (1964), *That Darn Cat!* (1965), *Elvis: Easy Come, Easy Go* (1967) či *Arnold* (1973). Jej posledným veľkým filmom bol film *Murder by Death* z roku 1976. Jej posledný film natočila v roku 1980, s názvom *Die Laughing*.

Súkromný život
--------------

Od roku 1929 bola vydatá za herca Charlesa Laughtona. Laughton nečakane zomrel na rakovinu obličiek v roku 1962. Ich manželstvo bolo bezdetné, ktorého dôvodom podľa Lanchesterovej autobiografie s názvom *Elsa Lanchester Herself*, mala byť homosexualita jej manžela. Tieto tvrdenia spochybnila herečka Maureen O'Hara, ktorá tvrdila že skutočným dôvodom mali byť potraty Lanchesterovej.

Lanchesterová bola ateistka a demokratka. Spolu s Laughtonom podporovali kampaň Adlaia Stevensona počas prezidentských volieb v roku 1952.

Úmrtie
------

Krátko po vydaní autobiografie sa Lanchesterovej zdravotne prihoršilo. Utrpela dve mozgové príhody a bola pripútaná na lôžko. Zomrela 26. decembra 1986 v Los Angeles v Kalifornii. Jej telo bolo spopolnené 5. januára a popol bol rozptýlený po Tichom oceáne.

Iné projekty
------------

Commons
* Spolupracuj na Commons Commons ponúka multimediálne súbory na tému **Elsa Lanchesterová**

Externé odkazy
--------------

* Elsa Lanchesterová v Internet Movie Database (po anglicky)
* Elsa Lanchesterová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Elsa Lanchester na anglickej Wikipédii.*

| * z
* d
* u
Zlatý glóbus za najlepší ženský herecký výkon vo vedľajšej úlohe |
| --- |
| 
* Katina Paxinosová (1943)
* Agnes Mooreheadová (1944)
* Angela Lansburyová (1945)
* Anne Baxterová (1946)
* Celeste Holm (1947)
* Ellen Corby (1948)
* Mercedes McCambridgeová (1949)
* Josephine Hull (1950)
* Kim Hunter (1951)
* Katy Jurado (1952)
* Grace Kelly (1953)
* Jan Sterling (1954)
* Marisa Pavan (1955)
* Eileen Heckart (1956)
* Elsa Lanchesterová (1957)
* Hermione Gingold (1958)
* Susan Kohner (1959)
* Janet Leigh (1960)

 |
| 
* **(1943 – 1960)**
* (1961 – 1980)
* (1981 – 2000)
* (2001 – 2020)

 |

Autoritné údaje: * BnF: 14196166d
* GND: 134438841
* ISNI: 0000 0001 1470 5480
* LCCN: n82144403
* NK ČR: pna2004261722
* VIAF: 34668104
* WorldCat: lccn-n82144403